o
Sydämemme todellinen tila paljastuu puheissamme.
Voit nähdä henkilön luonteen hänen puheidensa perusteella.
Voit nähdä henkilön hengellisen kypsyyden puheidensa perusteella.
Voit oppia paljon myös itsestäsi, jos kuuntelet
puheitasi muutaman päivän.
Tästä aiheesta tänään Iloa Arkeen -ohjelmassa.
Tervetuloa seuraamaan Iloa Arkeen -ohjelmaa!
Tänään jatkamme opetusta itsekurista ja -kontrollista.
Puhumme siitä, miten tärkeää on kontrolloida sanojamme.
Sanat sisältävät voimaa. Ne ovat voiman säiliö.
Sanat kantavat luovaa tai tuhoavaa voimaa.
Positiivista tai negatiivista.
Pysy seurassamme ja opi lisää siitä, miten tärkeää
on valvoa sanojamme.
Sanat sisältävät voimaa.
Mutta ne voivat kantaa joko negatiivista ja tuhoavaa voimaa tai
positiivista, luovaa voimaa.
Voit joko siunata tai kirota tulevaisuutesi sanoillasi.
Sanat, jotka lausut tänään, tulet elämään huomenna.
Sanat ovat voimakkaita.
Mitä tahansa muut sanovatkin, niin uskot eniten sen, mitä itse sanot.
Kun alat sanoa sen, mitä Jumala sanoo, etkä sitä, mitä me luulemme,
tai mitä maailma sanoo tai ennen kaikkea, miltä meistä TUNTUU.
Meidän on tultava kurinalaisiksi näillä elämämme alueilla.
Ja meidän on tiedettävä, että Jumala on tosissaan,
kun hän sanoo, että "kielen varassa on elämä ja kuolema".
Mitä puhut, sitä syöt.
Jos puhut kuolemaa, syöt kuolemaa.
Se myrkyttää oman elämäsi.
Jos puhut elämää, syöt elämää.
Voit saada itsesi masentuneeksi tai onnelliseksi puheillasi.
Voit vaikuttaa siihen haluavatko muut olla lähelläsi vai haluavatko
he mahdollisimman kauas sinusta, sen perusteella, mitä puhut.
Kukaan ei halua olla koko ajan valittavan kanssa.
Kukaan ei viihdy nalkuttajan seurassa.
Kukaan ei viihdy negatiivisen henkilön seurassa.
Voi olla, että olet hyvä tyyppi, jolla voi olla huonoja tapoja.
Huonoja tapoja.
Jotka pitää voittaa.
Sananlaskut 10:19
"Paljossa puheessa vaanii synti,
viisas se, joka kielensä hillitsee."
Hillitseminen tarkoittaa, että on kurinalainen,
eli ei anna itsensä villiintyä.
Katsotaanpa uudestaan: "Viisas se, joka kielensä hillitsee."
Hillitseminen on hyvää johtamista.
"Paljossa puheessa vaanii synti."
Yksi asia, joka kaikkien on opittava,
minut mukaan lukien - tämä on ollut tavallaan
kohdallani Pyhän Hengen projekti jo pitkän aikaa.
Eli, että emme puhu vain kuullaksemme itseämme.
Kun puhut liikaa, niin melkein aina joudut ongelmiin.
Aamen?
Ihmissuhteet rikkoutuvat harkitsemattoman puheen takia.
Joskus nolaa itsensä sanomalla asioita, joita katuu.
Haluan puhua eräästä asiasta, joka menee vielä syvemmälle,
ja uskon, että se johtuu siitä, mitä Jumala puhui minulle
reilu viikko sitten.
Rukoilin, ja koin, että Jumala sanoi minulle:
- Haluan lisätä voitelua elämässäsi,
mutta sinun on valvottava kieltäsi.
Se ei tarkoita, etteikö minulla olisi voitelua,
tai en valvoisi kieltäni,
vaan että Jumala kutsuu minua suurempaan tulosvastuuseen.
Koskien sanojani.
Ehkä et tarvitse tätä tänään, mutta ajattelin jakaa
tämän asian kaiken varalta.
Kuinka moni haluaisi enemmän Jumalan voimaa
ja voitelua elämäänsä.
Yksi asia, minkä olen oppinut, on että minulla ei voi olla
vapaakieli-sairautta kotona, jossa valitan ja juoruilen,
puhun pahaa toisista ja olen negatiivinen ja
tulen tänne ja luulen voivani olevan voimallinen saarnatuolissa.
Sitä sanotaan sekoituksesi.
Raamattu sanoo, että samasta suusta ei voi lähteä
Jumalalle ylistys ja toisten ihmisten kirous.
Jotkut ihmiset tulevat tällaisiin kokouksiin ja ylistävät Jumalaa
joka tilaisuudessa, mutta lähtiessään valittavat niistä
3-4 asiasta, joihin eivät olleet tyytyväisiä konferenssissa.
Jumala yrittää antaa sinulle elämää ja sinä tapat sen sanoillasi
Muistan, miten mahtavaa minusta oli kuulla
tällaista opetusta ensi kerran.
En usko, että kuulet tällaista opetusta kielenkäytöstä ensi kertaa,
mutta se ei tarkoita, ettetkö tarvitsisi kuulla sitä uudestaan.
Tiettyjä opetuksia tarvitsemme yhä uudestaan.
Yksi niistä on ajatuksista, yksi kielenkäytöstä ja yksi
tunteiden hallitsemisesta.
Näillä alueilla joudumme helposti suuriin ongelmiin.
Tarvitsemme paljon ylläpitoa ja huoltoa näillä alueilla.
Jumala haluaa lisätä voiteluasi.
Haluan kertoa teille, mitä voitelu on ja miten arvokasta se on
ja miksi sinun tulisi haluta sitä niin paljon kuin mahdollista.
Jumala haluaa lisätä voiteluasi, mutta sinun on oltava
vastuussa sanoistasi ja puheistasi.
Avatkaa Jaakobin kirje, luku 3.
Jos voit ottaa tämän sanoman sydämellesi tänään, niin
se voi todella olla elämää muuttava asia.
Tämä voi laittaa sinut aivan uuteen tilanteeseen
hengellisessä elämässäsi.
Usein avaamme oven paholaiselle ihan sanojemme kautta.
Halleluja!
Jaak 3:1 "Veljeni, kovin monien teistä ei pidä ryhtyä opettajiksi,
sillä te tiedätte, että meidät opettajat tullaan
tuomitsemaan muita ankarammin."
Amplified Raamattu: Täten meillä on suurempi tulosvastuu ja tuomio.
Ennen kuin huokaiset helpotuksesta, että onneksi en ole opettaja...
Jokainen itseasiassa opettaa jollekin jotain.
Aamen?
Uskon, että minulla on suurempi vastuu,
koska Jumala puhuu kauttani televisiossa, 2,5 miljardille ihmiselle
viitenä päivänä viikossa.
Joten minun on oltava maksimaalisesti tulosvastuussa.
Se ei tarkoita, että vastuu on vain muutamilla näkyvillä henkilöillä.
Jokainen ihminen on Jumalan kutsuma ja voitelema
jotain tarkoitusta varten ja jos haluat voitelun vaikuttavan, niin
sinun on vahdittava puheitasi siinä kuin minunkin.
Vanhempana opetat lapsiasi,
kristittynä työntekijänä opetat työkavereitasi,
miten kristityn tulee käyttäytyä.
Ei auta kertoa, että käyt kirkossa joka sunnuntai ja
kantelet mukanasi kahdentoista käännöksen raamattua
ja kannat vyölläsi nauhuria,
ja sitten lounaalla juoruilet pomosta ja valitat ja vikiset...
Silloin pilaat oman todistuksesi.
Meitä kiusataan tällä alueella.
Muilla alueilla ei ole suurempaa kiusausta kuin sanojen alueella.
Joskus on maailman vaikein asia olla sanomatta mitään.
Surullista on, että monesti sanat tulevat ennen kuin huomaammekaan.
Voimme vähintään tehdä sen, että nopeasti kadumme,
emmekä käyttäydy, kuin sillä ei olisi merkitystä. Aamen?
Jos on tarpeen, pyydä jotain läheistäsi pitämään sinua
vastuussa sanoistasi. Käske heidän huomauttamaan joka kerta, kun
valitat jostain, juoruilet, kerrot toisten salaisuuksia,
pyydä heitä sanomaan, etteivät halua kuulla niitä asioita ja
että noin ei saisi tehdä.
Yleensä emme haluaisi tehdä sitä, koska olemme niin uteliaita ja
haluamme kuulla, mitä toisella on sanottavaa.
Jaak 3:2 "Kaikkihan me hairahdumme monin tavoin.
Täydellinen on se, joka ei hairahdu puheissaan:
hän kykenee hallitsemaan koko ruumiinsa."
Jaakob sanoo, että jos voit hallita kielesi, niin
voit hallita kaiken muunkin elämässäsi.
Voit hallita tunteesi, mielesi, taloutesi...
Voit hallita asenteesi.
Menen jopa niin pitkälle, että sanon
että voit hallita paljolti tulevaisuuttasikin...
... jos osaat hallita kielesi.
Jaak 3:3 "Jos panemme suitset hevosen suuhun, me saamme sen
tottelemaan itseämme ja voimme ohjata koko hevosta.
Suitset eivät ole isot.
Todella pienet verrattuna koko hevoseen.
Mutta koska se pieni juttu on hevosen suussa, niin
hevosen suuntaa voidaan ohjata.
Mitä Jumala siis sanoo?
Tämä pieni juttu täällä...
päättää elämäni suunnan.
Ja sinun kielesi päättää sinun elämäsi suunnan
En keksi tätä.
Täältä se löytyy.
Toivon, että täällä on niitä, jotka eivät ole ennen kuulleet tätä,
koska se voi muuttaa elämän, kun alat ymmärtää sanojesi voiman.
Sanojesi voiman...
Kun ajattelen asioita, joita isäni - hän ei tiennyt silloin paremmin -
kun ajattelen niitä asoita, mitä hän minulle sanoi,
ja sanoi, että minusta ei ole koskaan mihinkään,
että olin yhtä tyhjän kanssa ja
monia muita asioita, mitä hän sanoi suuttuessaan.
Kun ajattelen niitä asioita, mitä olen joutunut käymään läpi
isän langettamien kirousten johdosta...
Älä koskaan sano lapsellesi, että hän ei tee muuta kuin
sotke ja epäonnistu ja ettei heistä ole mihinkään.
Ja meillä on tapana sanoa, että etkö osaa tehdä mitään oikein.
Täytyykö sinun aina sotkea.
Me käytämme näitä sanoja: aina ja ei koskaan.
Tiedätkö, ei mitään on aina ei koskaan.
Aamen?
Jaak 3:4 "Entä laivat: vaikka ne ovat isoja ja rajut tuulet
heittelevät niitä, pienen pieni peräsin ohjaa laivan
minne peränpitäjä haluaa."
Ajatelkaapa sitä.
Ajatelkaa valtamerilaivaa.
Joskus ne ovat korttelin kokoisia.
Ja mikä määrää niiden suunnan?
Joku ohjaa näin pienestä ruorista.
Se määrää koko suuren laivan suunnan.
Sama esimerkki...
Tämä täällä... määrää elämämme suunnan.
Jaak 3:5 "Samoin kieli on pieni jäsen,
mutta se voi kerskua suurilla asioilla.
Pieni tuli sytyttää palamaan suuren metsän!"
Toisin sanoen, hän sanoo: ei tarvita paljoa väärää
puhetta, joka voi aiheuttaa suuren ongelman elämässäsi.
Jaak 3:6 "Ja kielikin on tuli; meidän jäsentemme joukossa
se on vääryyden maailma. Se saastuttaa koko ruumiin ja
sytyttää tuleen elämän pyörän, itse liekehtien helvetin tulta."
Mitä tässä siis sanotaan?
Saatana todella yrittää käyttää kieltämme.
Jaak 3:7-10 "Kaikki eläimet voi ihminen kesyttää ja onkin
kesyttänyt, nelijalkaiset, linnut, matelijat ja meren eläimet,
mutta kieltä ei yksikään ihminen pysty kesyttämään.
Se on hillitön ja paha, täynnä tappavaa myrkkyä.
Kielellä me ylistämme Herraa ja Isää, ja sillä me myös
kiroamme ihmisiä, Jumalan kuvaksi luotuja.
Kiitos ja kirous lähtevät samasta suusta. Tämä ei käy, veljeni!"
Voimakas voitelu ja hillitön suu eivät toimi yhdessä.
Voit nähdä henkilön luonteen hänen puheidensa perusteella.
Voit nähdä henkilön hengellisen kypsyyden puheidensa perusteella.
Voit oppia paljon myös itsestäsi, jos kuuntelet
puheitasi muutaman päivän.
Näytättepä aika hölmistyneiltä...
Kuunnelkaa itseänne muutama päivä.
Luulemme, että meillä on tämä suuri usko.
Kuunnelkaa joitain asioita, mitä suustamme tulee.
Pystymme "paikallistamaan" itsemme aika pian.
Luulemme, että kuljemme hienosti rakkaudessa.
Meidän on kuunneltava asioita, joita sanomme ihmisistä ja
asioita, joita sanomme ihmisille.
Mitä tulee suustamme, se paljastaa oikean luonteemme
ja hengellisyytemme tason.
se paljastaa sydämemme tilan.
Matt 12:34-37 sanotaan: "mitä sydän on täynnä, sitä suu puhuu."
Jos sisälläsi on pahoja asioita, niin suustasi leviää pahoja asioita
Jos sisälläsi on hyviä asioita, niin suustasi leviää hyviä asioita.
Voin oppia omasta sydämestäni. En halua pettää itseäni.
Itsepetos on pahin tila, missä voimme olla.
Koska luulemme olevamme jotain, mitä emme ole
ja luulemme ettei meillä on ongelmia.
Ja siksi emme ole avoimia ottamaan vastaan apua sillä alueella.
Kun asiasta saarnataan, kuvittelemme muiden tarvitsevan sitä ja
haluamme kuulla sen vain siksi, että pääsemme opettamaan sitä muille.
Jotenkin ohitamme itsemme, emmekä toteuta sitä itse. Miksi?
Koska elämme petoksessa.
Petos tarkoittaa sitä, että uskoo valheen.
Kun kerroin, mistä puhun tänään, niin joku ajatteli, että
voi ei, olen kuullut varmaan 30 saarnaa kielenkäytöstä ja
toivoin jotain syvällisempää sanomaa tänään...
Jos haluat kuulla totuuden, niin tämän syvemmälle ei juuri pääse.
Ihmisen sydämen tila on Jumalalle tärkein asia.
Sanon vielä, että voit arvioida oman ja toisten sydämen tilan
kuuntelemalla, mitä puhutaan.
1 Sam 16:7 nähdään, miten Jumala voiteli Daavidin,
koska hänellä oli puhdas ja vilpitön sydän.
Daavid ei ollut komein,
eikä lahjakkain.
Itseasiassa, kun profeetta tuli voitelemaan kuningasta
Iisain pojista, niin Daavidia ei vaivauduttu hakemaan laitumelta.
He toivat kaikki muut veljet ensin ja Jumala sanoi,
ettei se ollut tämä, eikä tämä... Ja kaikki veljekset käytiin läpi.
Profeetta ajatteli veljien kohdalla, että tämä on niin komea tai
tämä näyttää sellaiselta jne.
Mutta Jumala tunsi heidän sydämensä.
Siksi joskus näet Jumalan käyttävän ihmisiä, joista ihmettelet,
että miten ihmeessä...
Minä olen yksi tällaisista ihmisistä. Ymmärän tämän sanoman täysin.
Koska olen en kukaan, en mistään.
Mutta kun Jumala koskettaa elämääsi ei hän tee sitä siksi, että
olet parhaan näköinen, viisain tai lahjakkain.
Hän näkee jotain sydämessäsi, jolle hän voi tehdä jotain.
Aamen?
Kun Daavid lopulta tuotiin laitumelta, niin todella Jumala voiteli Daavidin.
Koska hänellä oli puhdas sydän.
Se ei tarkoita, etteikö hän tehnyt virheitä.
Tiedämme Daavidin tehneen joitain suuria virheitä,
mutta tiedämme myös, että hän katui ja
ja oli todella pahoillaan syntiensä takia.
Hän myös rakasti Jumalaa niin paljon - kuunnelkaapa tarkkaan -
että hän ei antanut kauhean vir- heensä pilata suhdettaan Jumalaan.
Monesti, kun ihmiset tekevät jotain kamalaa, he
he kääntyvät pois Jumalasta,
mutta sanonpa, että sinun tulee painaitua lähemmäs Jumalaa,
kun teet virheitä.
Ei Jumala hylkää sinua virheittesi takia, eikä sinun pitäisi
kohdella häntä kuin hän hylkäisi sinut.
Daavid selvästi tiesi sanojen tärkeyden, koska
hän puhuu psalmeissaan suustaan.
Ja monesti hän julistaa, mitä hän tulee sanomaan ja mitä ei.
Tutkitaanpa hetki Psalmeja. Psalmi 17.
Ps 17:3 "Sinä tutkit sydämeni, yölläkin sinä minua tarkkaat,
sinä koettelet minua mutta et löydä minusta mitään väärää.
Minun suuni ei puhu pahaa (tarkoituksella, ampl. raamattu).
Toisin sanoen, mitä Daavid sanoi?
Hän oli ajatellut asiaa ja tiesi, miten kuriton suu voi olla.
Hän oli päättänyt, että hän on kurinalainen suunsa kanssa.
Hän halusi tarkoituksella, että suu ei tekisi syntiä Jumalaa vastaan.
Toisin sanoen, hän punnitsi sanansa ja ajatteli puheitansa.
Olen joutunut elämässäni oppimaan -
ja se on säästänyt minut monelta häpeältä,
ja monelta radikaalilta päätökseltä
- eli kun ihmiset tulevat kertomaan minulle jotain,
että joku tekee jotain, mistä en pidä,
olen lopulta oppinut odottamaan,
ennen kuin menen käsittelemään asiaa.
Koska aluksi ajattelen, että minä kyllä sanon näin ja näin,
ja kerron heille kyllä niin ja näin ja sanon sen ja sen asian...
Ja suurin osa siitä on vain tunteita ja vihaa,
ja jos sanot paljon sellaista, niin saat aikaan vain sotkun.
Suosittelen, että ette edes käsittele lastenne
tottelemattomuuksia ja anna rangaistuksia, ennen kuin olette
perinpohjin miettineet, mitä haluatte tehdä.
Muuten olette kuin minä:
- Et kyllä lähde tästä talosta kuukauteen!
Ja sitten muutaman päivän päästä rupeat pyörtämään puheitasi:
- No, tuota...
- Koska olet niin kiltti poika...
Sitten lapset luulevat, että sinua voi pompotella miten vain.
He oppivat varhain, ettei sanaasi voi luottaa.
Jos mieheni sanoi lapsille, että heillä oli kuukausi kotiarestia,
niin se piti myös!
Sananlaskuissa 18 sanotaan, että kielen varassa on elämä ja kuolema.
Meidän on todella oltava varovaisia sanojemme kanssa.
Uskon, että teet niin.
Älä vain yritä, vaan rukoile sen puolesta.
Raamattu sanoo, ettei kukaan ihminen voi kesyttää kieltä.
Emme pysty siihen yksin, mutta Jumala auttaa, jos pyydämme häntä.
Meillä on tarjolla hieno oppimateriaali:
4-osainen opetussarjani kurinalai- suudesta ja itsekontrollista.
Mukana on kaikki opetus- muistiinpanoni, joten voit saada
hyvän Raamattuopetuksen tällä alueella.
Ota tiedot ylös, että voit tilata itsellesi tämän materiaalin ja
voit alkaa kehittää kurinalai- suutta ja itsekontrollia.
Palaan vielä takaisin kertomaan ensi viikon ohjelmasta.
Olet päättänyt muuttaa jotain elämässäsi.
Ehkä haluat olla parempi vanhempi.
Ehkä haluat eroon velasta tai päästä parempaan kuntoon.
Mitä tahansa se on, niin sinulla on tehtävä.
Tilastot osoittavat, että vaikka kuinka haluat muutosta
ja yrität, niin olet tuomittu epäonnistumaan.
Mutta on hyviä uutisia.
"Kuinka kehität kurinalaisuutta ja itsekontrollia"
4-osainen opetussarja Joyce Meyerilta.
Et voi muuttaa vanhoja tapojasi, ennen kuin mielesi on muuttunut.
Siihen tarvitset inspiraatiota Raamatusta.
Minulla oli ongelma: Ostin kaikkea, varsinkin alennuksesta.
Minä en osannut keskittyä. Joskus ei tehnyt mieli treenata.
Joycen opetus opetti kurinalaisuutta.
Se on Raamatun mukaista opetusta.
Eikä opetus rajoittunut vain shoppailuun.
Voin kuunnella opetusta missä tahansa olenkin.
Se opetti meitä käyttämään rahaa paremmin,
olemaan parempia vanhempia...
Se on auttanut minua kurinalaisuuteen.
Opetussarjan voit tilata ruudussa näkyvien tietojen avulla.
Tuleeko sinulle se?
Minulle tulee.
Enjoying Everyday Life -lehti on täynnä ajankohtaisia artikkeleita.
Mukana elämääsi koskettavia aiheita, kuten ihmissuhteet,
terveys ja talous ja tarpeellisia uutisia.
Tilaa ilmaiseksi ruudussa näkyvien tietojen avulla.
Voimme nauttia elämästämme. Voimme nauraa ja pitää hauskaa,
vaikka meillä on ongelmia. Aamen?
Joyce Meyer vieraili Englannin Bradfordissa.
Hän vieraili myös Ruotsin, Uppsalassa.
Tietoja tulevista vierailuista saa osoitteesta www.joycemeyer.org
Osallistu sinäkin. Meillä on aina hauskaa.
Olen innoissani, että voin tarjota teille ensimmäisen
Amplified Raamatun opiskelu- versiona. Sen nimi on
"Everyday Life Bible"
Mukana on muistiinpanoni 25 vuoden ajalta.
Uskon, että sillä on oleva suuri vaikutus elämääsi.
"Everyday Life Bible"
Tilaa ensimmäisten joukossa tämä englanninkielinen tuote
Jumalan Sanan opiskeluun.
Naisena oleminen vaatii itseluottamusta.
Kohtaamme paineita työstä, kodista, koulusta ja
maailmasta, joka kertoo sinulle, miten pitäisi elää ja olla.
Mutta olet erilainen, siinä miten uskot, rakastat ja elät.
Elä elämääsi luottaen.
Joycen uusi kirja "luottavainen nainen"
Hanki ruudussa näkyvien tietojen avulla.
Kutsumme sinut tukemaan työtämme kuukausittain.
Kumppanuus on helppo tapa vaikuttaa.
Liity tuhansien muiden tavoin Joyce Meyer Ministries -kumppaniksi
Voit vaikuttaa uskomattomalla tavalla.
Ota yhteyttä ja kerro, että haluat ryhtyä kumppaniksemme.
Kumppaniksi voi liittyä myös kotisivullamme.
Ryhdy kanssamme viemään eteenpäin Jeesuksen rakkautta.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Tulossa iloa arkeen -ohjelmassa.
Kun odotamme Jumalan vastausta, niin Raamattu
neuvoo odottamaan hiljaa.
Eli meidän ei tarvitse koko ajan puhua asioista joita käymme läpi,
jokaiselle joka vain kuuntelee.
Haluan rohkaista sinua liitymään seuraamme ensi viikolla.
Opiskelemme aihetta: Kuinka onnistut olemaan oma itsesi.
Meille tulee vieraita, jotka auttavat aiheen käsittelyssä.
Niin monet elävät elämänsä verraten itseään muihin.
Kilpaillen toisten kanssa, eivätkä pääse olemaan niitä
arvokkaita henkilöitä, joiksi Jumala on heidät tarkoittanut.
Liity seuraamme, sillä uskon, että se auttaa sinua
onnistumaan olemaan oma itsesi.
Suomennos: Kirsi Rantala